LAOAG CITY – Mangiwayat intono rabii ti San Nicolas Espress Foundation nga grupo ni Vice mayor Alfredo Valdez Jr ti maysa a konsiyerto tapno matulongan dagiti scholars ti ili ti San Nicolas.
Kuna ni Vice mayor Valdez nga naglako da kadagiti ticket nga nagduduma ti balor na ken ti proceeds ti konsiyerto ket maitulong kadagiti agtutubo iti ili da a kalikagumda ti makaadal iti kolehiyo ngem saan da a makaadal gapu ti kinarigat ti panagbiag.
Inpanakkel ti bise mayor nga sipud naaddaan da ti scholars manipud kdagiti nakukurapay a pamilya ket adun ti nagturpos ked adda pay nagturpos kas magna cum laude ken cum laude.
Inbatad na nga adda da payen scholars ti San Nicolas nga nagturpos ti nakapan nagtrabaho idiay ballasiw taaw ken napintasen ti panagbiag da.
Dagitoy ket tumultulong da metten kadagiti kailian da a marigatan a makaadal nangruna iti kolehiyo.
ilo_Latn ilo_Latn ilo_Latn ilo_Latn ilo_Latn